Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 16.06.2015

Návrh 
na schválenie prípadu osobitného zreteľa vo veci prenájmu pozemku registra „C“ KN parc. č. 7244/2 vo výmere 40 m2 spoločnosti Západoslovenská distribučná, a. s., IČO: 36 361 518 so sídlom Čulenova 6, 816 47 Bratislava  

Predkladá:						       Materiál obsahuje:
Ing. Mgr. Ľubomír Baník 				       1. Návrh uznesenia
prednosta MÚ	BA-NM				       2. Dôvodovú správu
3. Znalecký posudok č. 83/2015 zo   dňa 16.03.2015
4. výpis z LV č. 5039 pre k. ú.  Vinohrady

Zodpovedný:						       Stanovisko právnej skupiny:
Mgr. Marianna Moravcová Tomčíková
-	vedúca oddelenia 

Spracovateľ:
Mgr. Jana Biharyová	
-	referent oddelenia 		 

Na rokovanie prizvať:
spracovateľa

					jún 2015
Návrh uznesenia:

Miestne zastupiteľstvo mestskej časti Bratislava - Nové Mesto 

schvaľuje

návrh prenájmu pozemku registra „C“ KN parc. č. 7244/2, zastavané plochy a nádvoria, vo výmere 40 m2, katastrálne územie Vinohrady, vedenom na liste vlastníctva č. 3673 ako prípad hodný osobitného zreteľa podľa ustanovenia § 9a ods. 9 písm. c) zákona č. 138/1991 Zb. o majetku obcí v znení neskorších predpisov

; v prospech spoločnosti – Západoslovenská distribučná, a.s., so sídlom Čulenova 6, 816 47 Bratislava, IČO: 36 361 518

; na dobu neurčitú počnúc dňom účinnosti nájomnej zmluvy 

; pričom osobitný zreteľ je daný skutočnosťou, že nájomca je vlastníkom stavby súpisné číslo 10400, ktorá je umiestnená na vyššie citovanom pozemku a slúži na distribúciu elektriny obyvateľom bývajúcim a organizáciám sídliacim v danej lokalite 

; a to za nájomné podľa Znaleckého posudku č. 83/2015 zo dňa 16.03.2015 vo výške

          8,71 €/1m2/rok

; a za nasledovných podmienok:
1.	nájomca v lehote 20 dní odo dňa účinnosti zaplatí nájomné za dva roky spätne
2.	nájomca podpíše nájomnú zmluvu v lehote 60 dní odo dňa schválenia tohto uznesenia v miestnom zastupiteľstve; v prípade, že nájomná zmluva nebude nájomcom v uvedenom termíne podpísaná, toto uznesenie stráca platnosť.

a)  bez pripomienok

b)  s pripomienkami

Dôvodová správa

Mestská časť je správcom pozemku registra „C“ KN parc. č. 7244/2 zastavané plochy a nádvoria, vo výmere 40 m2, evidovanom na LV č. 3673 pre k. ú. Vinohrady (ďalej len „záujmový pozemok“) , a to na základe Protokolu č. 63/1991 zo dňa 30.09.1991. Pozemok je situovaný v lokalite ul. Jaskový rad / Matúškova.

Na záujmovom pozemku sa nachádza stavba trafostanice, ktorá je evidovaná pod súpisným číslom 10400 na LV č. 5039 pre k. ú. Vinohrady v prospech výlučného vlastníka spoločnosť  - Západoslovenská distribučná, a. s., so sídlom Čulenova 6, 816 47 Bratislava,                             IČO: 36 361 518 (ďalej len „spoločnosť“). Trafostanica slúži na distribúciu elektriny obyvateľom a organizáciám sídliacim v danej lokalite. Spoločnosť sa dlhodobo snaží o kúpu pozemku zastavaného stavbou, pričom v súčasnej dobe je riešená otázka rozsahu prípadného odpredaja priľahlého pozemku. Keďže spoločnosť užíva záujmový pozemok v súčasnej dobe bez právneho titulu, mestská časť bude vo veci získania bezdôvodného obohatenia postupovať podľa ustanovenia § 451 v spojení s ustanovením § 107 ods. 2 Občianskeho zákonníka, t. j. bude žiadať o doplatenie nájomného spätne za tri roky.

Pre účely určenia výšky nájomného bol vypracovaný Znalecký posudok č. 83/2015 zo dňa 16.03.2015, ktorý všeobecnú hodnotu výšky obvyklého nájmu za 1 m2 stanovil na 8,71 €/rok, čo pri veľkosti záujmového pozemku (40 m2) predstavuje ročný nájom vo výške 348,40 €.

V prípade, že spoločnosť úpravu vzťahu k záujmovému pozemku, ktorý je dotknutý existenciou stavby trafostanice pod označením TS-390, a ktorú má spoločnosť evidovanú v majetku pod označením TS 0390-000, nebude akceptovať; mestská časť bude za účelom vymoženia nájomného vec riešiť súdnou cestou, pričom vyššie citovaným znaleckým posudkom bude preukazovať dôvodnosť výšky požadovaného nájomného.